bergfex: Alber Sport - St. Anton am Arlberg - Langlauf-Verleih - Skiverhuur - Snowboard-Verleih - sledge rental - Ski depot - Ski service
Aanvraag per mail Homepage Alber Sport Die somer is nou haastig in aantog. Nie meer lank nie. - Dis Ekke
Posted by HesterLeyNel on 2019-08-23 36 Comments
Om die hare op my kop te laat lê
Faain dankie, my ewewig is net effens verstoor
Somer met baie son en min wind is waarvan ek elke winter droom. Mits ek dan nou die weer mag bestel soos wat ek dit wil hê.
Op die oomblik is dit nog effens koel en die wind waai elke dag so van nege-uur af. Maar dit het ons nie verhoed om weer ons oefenprogram te hervat nie. Ná die griep en die koue van die afgelope twee maande, is ons nie meer so fiks nie, maar ten minste is ons weer aan die gang.
Die fotos is eergister by Umtentwenistrand geneem – daar waar ons gewoonlik in die see swem.
Vanoggend het ons van die huis af Sea Park toe en terug geloop. Langs pad het ons dragtige apies teëgekom (Vervet Monkeys). Die boepensies is te kostelik. Daar is klein gansies op die rivier. Die groentetuine op die sypaadjies word bewerk. Onder by die strand hang groen vruggies aan die tamatieplante wat wild daar groei. Die geur van jasmyn hang in die lug. Somer hang in die lug. Jip, dis tyd.
Dis nou regtig droog hier. Ons het in April laas reën gehad en die Natalse groen raak vaal. Ek moes die tuin natlei – iets wat ons nie dikwels doen nie. Toe lei ek sommer die bure oorkant die pad se strelitzias en wilde irisse nat. En hulle hond. Hulle het ‘n oulike Jack Russell wat vreeslik graag in die tuinslang se stroom water speel. Die spelery het gepaardgegaan met ‘n vreeslike geblaf en gelag, sodat Karen uitgekom het om te kyk wat aangaan. Net om ‘n nat, modderbesmeerde hond in die bure se tuin aan te tref. Sy het maar gaan verskoning vra vir haar ma se sondes 😊 en albei hulle hondjies gaan bad en drooggeblaas. Net so, sonder enige waarskuwing, beland ‘n mens in die moeilikheid wanneer die baldadigheid van die somer jou tref 😏
Jou foto’s is so mooi Hester!
Ek moet sê, ek is lief vir die winter, maar ek is in week 4 van griep / verkoue / amper-dood-wees, so ek is effens gatvol. Dit kan nou maar somer raak.
Ek is nie ‘n winterkind nie. Ek ly sommer tjoef-tjaf aan winterdepressie. Ek het ook vir die eerste keer in vier jaar griep gehad en dit was ‘n NARE ondervinding. Ek hoop jy voel gou beter.
Whooppee Hester! Die somer is oppad! Gelukkig was Karen daar om die brakkies te bad.
Ja-nee, ek dink hulle was ook verbaas dat iemand hulle honde kom bad. Die hondjies slaap in die huis en hulle sou ‘n mooi gemors veroorsaak het.
Lekker. Daai hondjie gaan jou vorentoe besig hou. 😂 Ek het vanoggend kruie geplant en hulle bedding gekompos om die winter te besweer. Die mannetjieswind van Augustus waai onlekker hier.
Ons het verlede jaar Augustuswinde gehad van Junie tot in die helfte van Januarie. Ons hoop dit gaan beter hierdie jaar.
Hier in die Kaap het ons drie heerlike lente sondae gehad, maar ek sien YR sê Sondag kom die reën en koue. Ek is bly vir manlief se part, hy is nog in die bed en in die hitte is dit onlekkerder as die onlekker in die koue. Ons het heerlik reën gehad hierdie winter. Vir die eerste keer in jare het my plafon in die badkamer mould gekry. Mooi foto’s Hester.
Ek het gehoor daar is nog ‘n koue front op pad.
Ek het bietjie vitamiene see nodig, jou fotos laat my sommer in die kar spring en kom kuier
Dis nog te koud en winderig. Selfs die Vaalies swem nog nie.
Ek sal maar in my volle duik-suit op die starnd moet gaan sit en net dalkies so bietjie swem
Dis darem seker nie so koud onder die water nie.
Geniet dit. Hier by ons hoop ons nog vir winterreën
En julle winter is nou seker amper op ‘n einde?
Het nog min winter gehad die jaar.
Ek sien die grootste deel van die land kla dat hulle nie ‘n behoorlike winter gehad het nie.
Reen was vreemd. Kaapse damme baie water, maar groot dele het amper nie reën gehad.
Jy is maar lekker onnutsig om die bure se brak so nat te spuit!Dis wat lente aan mens doen.Pragtige foto’s!
Oefeningen aan het doen op blote voeten! De foto van de golf is fantastisch. Hier is de zomer bijna voorbij, dan kunnen we spreken van kou 🙂
Dankie, Joke. Ek is maar baie bly ons beleef nie die soort koue wat julle kry nie.
Hester, jou hele skrywe getuig van jou uitbundige opgewondenheid omdat somer amper hier is! Nes ń kind, en jy doen my SO goed.
Jy begin blom 😊
😀 Jy weet dan!
Mal oor die manier waarop Karen jou kastaiings vir jou uit die vuur gaan krap het!
Sy moan kastig met my jong, maar sy hou daarvan om dingetjies te doen vir die oumense in die kompleks. Hulle dra haar op die hande.
Sal dit goed glo – ek dink julle al drie kikker die ou spulletjie op.
Jy is bietjie haastig met die lente. Daar word n groot koue klap binnekort verwag vanaf die Suidpool. Dis blykbaar omstandighede wat hie gereeld voor kom nie wat die koue gaan veroorsaak. Jammer om bietjie koue op jou vurigheid te gooi. Darem bly jul kan weer begin om die oefenprogram aan die gang te sit. Die brakke kon seker nie hul geluk glo met al die water nie.
Ja, ek het ook gehoor van die koue wat kom. Ek hoop net dit hou nie weer aan tot in Desember / middel Januarie soos verlede jaar nie.
Mmmm, sal maar stil bly as dit by die weer kom. Mens weet ook maar nooit hoe dit uitdraai nie.
Ag lekker! Mooi foto van jou
Dankie Christa 😀
Ek hou nie van winter en wind nie.
Dit verstom my dat mense kan oorleef in sneeu en temperature onder vriespunt.
Archives Select Month February 2020 January 2020 December 2019 November 2019 October 2019 September 2019 August 2019 July 2019 June 2019 May 2019 April 2019 March 2019 February 2019 January 2019 December 2018 November 2018 October 2018 September 2018 August 2018 July 2018 June 2018 May 2018 April 2018 March 2018 February 2018 January 2018 December 2017 November 2017 October 2017 September 2017 August 2017 July 2017 June 2017 May 2017 April 2017 March 2017 February 2017 January 2017 December 2016 November 2016 October 2016 September 2016 August 2016 July 2016 June 2016 May 2016 April 2016 March 2016 February 2016 January 2016 December 2015 November 2015 October 2015 September 2015 July 2015 May 2015 March 2015 February 2015 January 2015 December 2014 November 2014